

Den indoeuropæiske sprogæt
Langt de fleste sprog i Europa stammer fra et fælles grundsprog, som man mener blev talt for omkring 5.000 år siden. Denne sprogæt opdeles i en række store, velkendte sprogfamilier baseret på geografiske og historiske linjer:
· Germanske sprog (Nord- og Vesteuropa): Denne familie tæller blandt andet dansk, svensk, norsk, islandsk og færøsk (de nordgermanske/nordiske sprog) samt engelsk, tysk og nederlandsk (de vestgermanske).
· Romanske/latinske sprog (Syd- og Vesteuropa): Disse sprog har alle udviklet sig fra latin. Gruppen tæller store sprog som fransk, spansk, italiensk og portugisisk, men også rumænsk i Østeuropa.
· Slaviske sprog (Øst- og Sydøsteuropa): En stor sprogfamilie, der ofte opdeles i østslavisk (f.eks. russisk og ukrainsk), vestslavisk (f.eks. polsk og tjekkisk) og sydslavisk (f.eks. serbisk, kroatisk og bulgarsk).
· Mindre indoeuropæiske grene: Her finder vi de baltiske sprog (litauisk og lettisk), de keltiske sprog (f.eks. irsk og walisisk) samt isolerede grene, der kun består af ét primært sprog, såsom græsk og albansk.
Den næststørste sprogfamilie i Europa er den uralske æt, nærmere bestemt den finsk-ugriske gren. Disse sprog har intet tilfælles med de indoeuropæiske sprog. De tre største nationale sprog i denne familie er:
· Finsk
· Estisk
· Ungarsk
Europa rummer også mindre sproglige øer, som falder helt uden for de to store grupper:
· Fx tyrkisk: Tilhører den tyrkiske (altaiske) sprogfamilie og tales i den europæiske del af Tyrkiet samt i mindre mindretalsgrupper på Balkan.

Opgave: Hvilken sporgfamilie tilhører følgende sprog?
· Fransk
· Nederlansk
· Tysk
· Finsk
· Italiensk
· Svensk
· Russisk
· Engelsk
· Norsk
· Polsk

